O‘RTA MAXSUS, KASB-HUNAR TA’LIMI MUASSASALARI XODIMLARI ASOSIY LAVOZIMLARINING MALAKA TAVSIFLARI BO‘YIChA YO‘RIQNOMA ILOVASIGA O‘ZGARTIRISh VA QO‘ShIMChALAR KIRITISh TO‘G‘RISIDA

Ta’lim muassasalarida to‘plangan tajribalarni inobatga olgan holda O‘zbekiston Respublikasi Mehnat va aholini ijtimoiy muhofaza qilish vazirligi, Oliy va o‘rta maxsus ta’lim vazirligining O‘rta maxsus, kasb-hunar ta’limi markazi va Vazirlar Mahkamasi huzuridagi Davlat test markazi qaror qiladilar:
 1. O‘zbekiston Respublikasi Mehnat va aholini ijtimoiy muhofaza qilish vazirligi, Oliy va o‘rta maxsus ta’lim vazirligining O‘rta maxsus, kasb-hunar ta’limi markazi va Vazirlar Mahkamasi huzuridagi Davlat test markazining 2008-yil 25-avgustdagi 39, 36/QQ va 01-275-son qarori bilan tasdiqlangan “O‘rta maxsus, kasb-hunar ta’limi muassasalari xodimlari asosiy lavozimlarining malaka tavsiflari bo‘yicha yo‘riqnoma” (ro‘yxat raqami 1845, 2008-yil 29-avgust — O‘zbekiston Respublikasi qonun hujjatlari to‘plami, 2008-y., 35-36-son, 350-modda) ilovasiga ilovaga muvofiq o‘zgartirish va qo‘shimchalar kiritilsin. 
 2. Mazkur qaror O‘zbekiston Respublikasi Adliya vazirligida davlat ro‘yxatiga olingan kundan boshlab o‘n kun o‘tgach kuchga kiradi.
 1. 1-paragraf “Malaka talablari” qismining “a” va “b” bandlari quyidagi tahrirda bayon etilsin: 
 “a) akademik litsey, kasb-hunar kollejining ta’lim yo‘nalishlaridan kamida bittasi bo‘yicha yoki bilim sohasi bo‘yicha, shuningdek ta’lim muassasasi joylashgan hududning kadrlar potensialini hisobga olgan holda, istisno tariqasida umumta’lim fanlari bo‘yicha oliy ma’lumot (madaniyat, sport hamda tibbiyot sohasi bundan mustasno);
 b) ta’lim tizimidagi (pedagogik, o‘quv-tarbiyaviy, o‘quv-uslubiy faoliyati) ish staji 3 yildan kam emas, shu jumladan ta’lim tizimida kamida 1 yil boshqaruv lavozimlarida ish staji”. 
 2. 2-paragraf “Malakaviy talablari” qismining “a” va “b” bandlari quyidagi tahrirda bayon etilsin: 
 “a) akademik litsey, kasb-hunar kollejining ta’lim yo‘nalishlaridan kamida bittasi bo‘yicha yoki umumta’lim fanlari bo‘yicha oliy ma’lumot (madaniyat, sport hamda tibbiyot sohasi bundan mustasno); 
 b) ta’lim tizimidagi (pedagogik, o‘quv-tarbiyaviy, o‘quv-uslubiy, boshqaruv faoliyati) ish staji 5 yildan kam emas”.
 3. 3-paragrafda:
 nomlanishidan “birinchi” degan so‘z chiqarib tashlansin;
 “Malaka talablari” qismida:
 “a” va “b” bandlar quyidagi tahrirda bayon etilsin: 
 “a) ijtimoiy fanlar bo‘yicha yoki pedagogik oliy ma’lumot;
 b) ta’lim tizimidagi (pedagogik, o‘quv-tarbiyaviy, o‘quv-uslubiy, boshqaruv faoliyati) ish staji 3 yildan kam emas”;
 “v” band chiqarib tashlansin.
 4. 4-paragraf “Malaka talablari” qismida:
 “a” va “b” bandlar quyidagi tahrirda bayon etilsin: 
 “a) kasb-hunar kollejining bilim sohasiga oid maxsus fanlardan biri bo‘yicha oliy ma’lumot; 
 b) pedagogik ish staji 3 yildan kam emas”;
 “v” band chiqarib tashlansin.
 5. 14-paragrafda:
 “O‘quv ishlari” qismining “a” bandi “va uning o‘tkazilishini ta’minlaydi” degan so‘zlardan keyin “(tibbiyot sohasi bundan mustasno)” degan so‘zlar bilan to‘ldirilsin; 
 “O‘quv-uslubiy” qismida:
 “a” banddan “diplom loyihalari” va “uslubiy ko‘rsatmalar” degan so‘zlar chiqarib tashlansin;
 “b” band quyidagi tahrirda bayon etilsin:
 “b) o‘quvchilarning nazariy va amaliy mashg‘ulotlari bo‘yicha bilimlarini nazorat qilish uchun topshiriqlar tuzadi”;
 “v” banddan “ilmiy pedagogik kengash, uslubiy kengash, seminarlar, ilmiy anjumanlar” degan so‘zlar chiqarib tashlansin.
 “Tashkiliy-uslubiy ishlar” qismida:
 “v” va “e” bandlar chiqarib tashlansin;
 “g” bandidagi “fan to‘garaklari” degan so‘zlar “amaliy to‘garaklar” degan so‘zlar bilan almashtirilsin;
 “g” va “d” bandlar tegishlicha “v” va “g” bandlar deb hisoblansin;
 “j” band “e” band deb hisoblansin;
 “Ma’naviy-ma’rifiy va tarbiyaviy ishlar” qismi chiqarib tashlansin; 
 “Bilishi lozim” qismidagi “g”, “e”, “j” va “z” bandlar chiqarib tashlansin;
 “d” band “g” band deb hisoblansin;
 “i” band “d” band deb hisoblansin.
 6. 17-paragraf “Malaka talablari” qismining “b” bandi quyidagi tahrirda bayon etilsin: 
 “b) kasb (mutaxassislik) bo‘yicha 3 yildan kam bo‘lmagan amaliy ish staji va o‘rta maxsus kasbiy ma’lumot”.